### Beslutningstema

I denne sag skal Sundhedsudvalget godkende Tønder Kommunes kvalitetsstandard for genoptræning efter hospitalsophold for 2023 efter høring i Ældrerådet og Handicaprådet.

### Sagsfremstilling

I henhold til sundhedslovens §140 skal Kommunalbestyrelsen tilbyde genoptræning til borgere, som efter et hospitalsophold har et lægefagligt begrundet behov for genoptræning.

Sundhedsloven pålægger kommunerne, at denne type genoptræning tilrettelægges i sammenhæng med de øvrige kommunale træningstilbud efter serviceloven. I den forbindelse er det fastsat, at kvalitetsstandarder for genoptræning efter sundhedsloven revideres årligt sammen med kvalitetsstandarder for træning efter serviceloven.

Tønder Kommune forventer en frisættelse på ældreområdet, hvilket betyder, at der kan arbejdes anderledes med kvalitetsstandarderne. Der er ikke foretaget ændringer i kvalitetsstandarden i forhold til versionen fra 2022.

Fagchefen for Pleje og Omsorg indstiller, 7. november 2022, pkt. 10:

at kvalitetsstandarden for genoptræning efter hospitalsophold for 2023 godkendes, og

at sagen sendes til høring i Handicaprådet og Ældrerådet, og

at Sundhedsudvalget behandler høringssvarene, og

at indstillingen videresendes til Økonomiudvalget og Kommunalbestyrelsen.

Beslutning fra Sundhedsudvalget, 7. november 2022, pkt. 10:

Indstillingen godkendt.

Beslutning fra Ældrerådet, 15. november 2022, pkt. 9:

Ældrerådet har ingen kommentarer til kvalitetsstandarden.

Beslutning fra Handicaprådet, 22. november 2022, pkt. 10:

Handicaprådet godkender kvalitetsstandarden for genoptræningen efter hospitalsbesøg. Handicaprådet er godt tilfreds med, at Tønder kommune er hurtig ude med at følge op på genoptræning efter hospitalsophold.

### Fagchef for Pleje og Omsorg indstiller,

at kvalitetsstandarden for genoptræning efter hospitalsophold for 2023 godkendes, og

at Sundhedsudvalget behandler høringssvarene, og

at indstillingen videresendes til Økonomiudvalget og Kommunalbestyrelsen.

Beslutning fra Sundhedsudvalget, 5. december 2022, pkt. 11:

Indstillingen anbefales.

Beslutning fra Økonomiudvalget, 15. december 2022, pkt. 21:

Indstillingen anbefales.

### Beslutning

Indstillingen godkendt.